इक होर थाह्‌र लिखे दा ऐ- पांट्रठैंन थमां थ्होई दी इक बोद्धिसत्व आलोकेशवर दी मूरत थ्होई दी ऐ जेह्‌की बड़े भारे बंद्धें कन्नें लदोई दी ऐ। एह्‌दै पर त्रऊं सिरें आला मुकट, इक जड़ाऊ नैकलेस, जवाहरातें कन्ने सज्जे दा, कङण ते लक्कै च बज्झे दा इक कमरबन्द दिक्खेआ जाई सकदा ऐ, जेह्‌का धोतियै कन्ने बज्झे दा ऐ। एह् गैह्‌नें आम समाजी जिन्दगी चा लैते गे होने न। अवन्तीपुरा दी इक विष्णु मूर्ति पर त्रऊं सिरें आला जड़ाऊ मुकट सज्जे दा ऐ, जेदे च बड़ी खूबसूरती कन्ने जवाहरात सज्जे दे न। एह् ऐन मुमकन लगदा ऐ जे इय्यै नेह् हलाली शक्ल दे मुकट उस बेल्लै दे राजे बरतदे रेह् होन। कल्हण दा गलाना ऐ जे राजा अनन्त इय्यै ने’आ पञ्जें सिरें जड़ाऊ मुकट लान्दा हा।